கேள்வி: இலின்போர்ட் கிறிஸ்டி - ஆரம்பகால வாழ்க்கை மற்றும் கல்வி பற்றி தகவல் சொல்.
பதில்: இவர் ஜமேக்காவின் செயிண்ட் ஆண்ட்ரூ என்ற நகரத்தில் பிறந்தார், அங்கு இவர் தனது பாட்டியிடம் வளர்ந்தார். ஏழு வயதில் இவர் தனது பெற்றோரிடம் சேர்ந்தார். அவர்கள் ஐந்து ஆண்டுகளுக்கு முன்பு இங்கிலாந்திலுள்ள இலண்டனின், ஆக்டன் என்ற பகுதிக்கு குடிபெயர்ந்தனர். இலண்டனின் புல்ஆமில் உள்ள ஹென்றி காம்ப்டன் மேல்நிலைப் பள்ளியில் கல்வி கற்ற இவர் உடற்கல்வி சிறந்து விளங்கினார். இவர் 1977 ஆம் ஆண்டில் முதல் இலண்டன் இளைஞர் விளையாட்டுப் போட்டிகளில் கேமர்ஸ்மித் &amp;amp; புல்ஆமின் பெருநகரத்திற்காக போட்டியிட்டார்.[http://www.londonyouthgames.org/page.asp?section=23&sectionTitle=Hall+of+Fame Hall of Fame] Retrieved on 2013-02-19 இவர் 1978, 336 (கேமர்ஸ்மித்) படைப்பிரிவில் விமான பயிற்சிப் படையில் சேர்ந்தார். இவர் 18 வயது வரை தடகளத்தை பெரிதாக எடுத்துக் கொள்ளவில்லை.
கேள்வி: இலின்போர்ட் கிறிஸ்டி - தொழில்முறை தடகள வாழ்க்கை பற்றி விளக்கவும்.
பதில்: இவரது ஆரம்பகால வாழ்க்கையானது நம்பிக்கைக்குரியதாக இல்லை. 1984 கோடைக்கால ஒலிம்பிக் விளையாட்டுப் போட்டிகள் பிரித்தன் அணியை உருவாக்க இவர் தவறிவிட்டார். விரைவோட்ட ரிலே அணியில் கூட சேர்க்கப்படவில்லை. ரான் ரோடன் என்பவரின் பயிற்சியின் கீழ் இவர் ஆர்வத்துடன் பணியாற்றத் தொடங்கிய பிறகுதானன் தனது திறனை வெளிபடுத்தத் தொடங்கினார்.
கேள்வி: இலின்போர்ட் கிறிஸ்டி - தனிப்பட்ட வாழ்க்கை மற்றும் குடும்பம் பற்றி தகவல் சொல்.
பதில்: இவருக்கு எட்டு குழந்தைகள் உள்ளனர். இவரது மருமகள் ரேச்சல் கிறிஸ்டி என்பவர் 2009 ஆம் ஆண்டில் மிஸ் இங்கிலாந்தாக முடிசூட்டப்பட்டார். ஆனால் பின்னர் தாக்குதல் குற்றச்சாட்டுகளைத் தொடர்ந்து பட்டத்தை கைவிட்டார். இவரது மருமகன் ஜோசுவா ஆர் கிறிஸ்டி ஆங்காங் 2018 இல் நடந்த 7 கள் போட்டியில் ஜமேக்கா இரக்பி அணியை பிரதிநிதித்துவப்படுத்தினார். இவரின் மகன் லியாம் ஆலிவர்-கிறிஸ்டி 2018 ஆம் ஆண்டில் போதைப்பொருள் குற்றங்களில் தண்டனை பெற்றார். 1993 ஆம் ஆண்டில் கிறிஸ்டி ஸ்பிரிண்ட்-ஹர்ட்லர் கொலின் ஜாக்சனுடன் ஒரு விளையாட்டு மேலாண்மை மற்றும் விளம்பர நிறுவனமான நஃப் ரெஸ்பெக்ட் ஒன்றை உருவாக்கினார். அவர்களின் ஆரம்ப தயாரிப்புகளில் ஒன்று விளையாட்டு பயிற்சி மற்றும் ஒர்க்அவுட் வீடியோ, ''தி எஸ் பிளான்: கெட் ஃபிட் வித் கிறிஸ்டி மற்றும் ஜாக்சன்'' . ஜாக்சன் பின்னர் நிறுவனத்தை விட்டு வெளியேற, "லின்ஃபோர்டு கட்டுப்பாட்டில் இருக்க வேண்டும், அவர் முதலிடத்தில் இருக்க வேண்டும், அவர் தலைவராக இருக்க வேண்டும்" என்று கூறினார்.Colin Jackson, ''The Autobiography'' (2003)